  Майя Бывальцева 30-тӥ коньывуонысен 7-тӥ шуркынмонозь Россиын ужантэм нуналъёс луозы. Уждунэз ужам понна кадь тырозы. Со сярысь 20-тӥ коньывуонэ Россилэн азьмуртэз Владимир Путин коронавирусэн югдуръя куи кивалтэтэн кенешонын вераз. Али эпидемилэн выль тулкымезлэсь лек вакытсэ капчиятыны тужгес но кулэ. Соин валче кылдэм югдурез лыдэ басьтыса, быдэс кунын 30-тӥ коньывуонысен 7-тӥ шуркынмонозь ужантэм нуналъёс ялон сярысь ӵектондылы, ужасьёслы уждунзэс утьыса, дурбасьтӥсько Владимир Путин, Россилэн азьмуртэзСо улосвылъёсын, кытын югдур тужгес секыт, 23-тӥ коньывуонысен ужантэм нуналъёс ялыны быгатозы. Россиысь вице-премьерлэн Татьяна Голиковалэн сыӵе дэмланэзлы азьмурт озьы ик дурбасьтӥз. Ужзэс дугдытыны быгатӥсьтэм предприятиосты адямиосты вакцинациез ортчем сярысь сертификатэн гинэ лэзёзы. Пусъём, эмъяськонниос, аптекаос, лавкаос, банкъёс, транспорт, тӧрлык ёзэсъёс ужзэс азьланьтозы.  Тегъёс: Мерлык ВладимирПутин Россия коронавирус уж  